उस वक्त कल्वी कांग्रेस से जुड़े थे और चाहते थे कि उन्हें टिकट मिले. खुद ममडोली का कहना है कि कल्वी अपना राजनीतिक करियर संवारना चाहते थे. ममडोली के साथ मतभेद बढ़ने क बाद कल्वी 2010 में समूह से अलग हो गए और अपना एक नया समूह बनाया. इस समूह का नाम श्री राजपूत करणी सेना रखा गया. हालांकि ममडोली ने कल्वी पर केस कर दिया. उनका दावा था कि इस नाम का रजिस्ट्रेशन कल्वी ने नहीं उन्होंने करवाया था. यह मामला अभी भी कोर्ट में चल रहा है.